text: Husejer plaget af rotter
  21 september 2017 kl. 16.42
  Det begyndte, da han så en enkelt firbenet med pels. Nu er gulvet i havestuen brækket op.
  I går fortalte vi om Kenneth Pedersen fra Kvaglund i Esbjerg. Han har fanget 28 rotter ved og i sit hus.
  Det er han ikke alene om.
  Efter, at vi bragte historien i går, fik vi en besked fra en anden beboer i Kvaglund.
  Han bor 500 meter fra Kenneth Pedersen. Hos ham er rotterne også flyttet ind. Det viste sig, at de boede under gulvet i havestuen. Nu er det brækket op.
  Han hedder Steen Hansen. Hør ham i klippet her, hvor han fortæller, hvordan han opdagede, at der var rotter:
  Du skal henvende dig til kommunen,  hvis du har mistanke om, at der er rotter på din grund.
  